Apstiprināts ar

Valsts izglītības satura centra

2020.gada 22.septembra rīkojumu Nr. 4.1-07/25

**“Barikādēm-30”- izglītības iestāžu labā prakse 1991.gada Barikāžu notikumu izzināšanā un atceres norišu organizēšanā**

**Nolikums**

*Pasākumu organizēšanā jāievēro Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*(*[*https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*)*

*Pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**MĒRĶIS**

1. Bērnu un jauniešu patriotisma un pilsoniskās līdzdalības veicināšana, paaudžu vienotības un vēsturiskās atmiņas stiprināšana, atceroties Latvijas valstij nozīmīgus notikumus.

**UZDEVUMI**

1. Sekmēt skolēnu, pedagogu un sabiedrības pārstāvju sadarbību 1991.gada Barikāžu notikumu izzināšanā un piemiņas norišu organizēšanā;
2. Atbalstīt valstiskās audzināšanas norises izglītības iestādēs;
3. Apzināt un popularizēt izglītības iestāžu un pedagogu labās prakses piemērus un pieredzi 1991.gada Barikāžu notikumu izzināšanā un piemiņas saglabāšanā.

**ORGANIZATORI**

1. Valsts izglītības satura centrs (VISC) sadarbībā ar izglītības iestādēm.

**DALĪBNIEKI**

1. Latvijas vispārējās izglītības iestāžu pedagogi, pirmsskolas pedagogi, profesionālās izglītības iestāžu pedagogi, interešu izglītības pedagogi.
2. Dalībnieka personas datu aizsardzības nosacījumi pielikumā.

**NORISE**

1. 2020.gada rudenī pedagogi apkopo savu līdzšinējo pieredzi 1991.gada Barikāžu notikumu izzināšanā un piemiņas saglabāšanā un veido prezentācijas labās prakses piemēriem (tematiskas mācību stundas, ārpusstundu norises klases/grupas/skolas/vietējās kopienas ietvaros, skolēnu sadarbība atceres dienu organizēšana, sadarbība ar skolēniem un viņu vecākiem, pētnieciskie un radošie darbi, projekti, ekskursijas, tikšanās u.c.).
2. Izglītības iestāžu un pedagogu pieredzes apkopojošs pasākums “Barikādēm-30” notiek 2021.gada 28. janvārī Latvijas Nacionālajā bibliotēkā, Mūkusalas ielā 3, Rīgā.
3. Pasākumā plānotās aktivitātes:

* pedagoģiskie lasījumi, lekcijas,
* labās prakses piemēru popularizēšana,
* sveicieni pasākuma dalībniekiem.

**PIETEIKŠANĀS UN DALĪBA PASĀKUMĀ**

1. Labās prakses piemēru izstrādnes pedagogi var izstrādāt gan individuāli, gan vairāki pedagogi kopā, bet ne vairāk kā trīs.
2. Labās prakses piemēri atspoguļojami prezentācijas formātā:

prezentācijai jābūt saglabātai PDF formātā,

slaidu skaits nepārsniedz 15 slaidus,

prezentācijas maksimālais ilgums –10 minūtes.

1. Līdz 2020.gada **13.decembrim** prezentācija, kā arī īsa informācija (līdz 600 zīmēm) par labās prakses piemēru/-iem, autora vārds, uzvārds, e-pasta adrese, kontakttālrunis, iestādes/organizācijas nosaukums jāsūta uz e-pasta adresi: [monika.dalecka@visc.gov.lv](mailto:monika.dalecka@visc.gov.lv) .
2. Līdz 2021.gada 8.janvārim VISC pieaicināti eksperti iepazīstas ar iesūtītajām prezentācijām un, ņemot vērā pedagogu veikuma aktualitāti un oriģinalitāti, darba nozīmīgumu ilgtermiņā/ labās prakses piemēru ilgtspēju izglītības iestādē, pašvaldībā, vietējā kopienā, valstī, aicina pedagogus uz noslēguma pasākumu un sniedz iespēju pasākuma laikā popularizēt savu pieredzi.
3. Pasākuma organizatoram, saskaņojot ar prezentācijas autoru, ir tiesības izmantot viņa labās prakses piemēru izstrādni vai tajā atspoguļotās idejas metodiskā atbalsta sniegšanai pedagogiem.
4. Pasākuma organizētājs patur tiesības mainīt šo nolikumu, ja rodas šāda nepieciešamība.

**FINANSĒJUMS**

1. Pasākuma sagatavošana un norise tiek nodrošināta saskaņā ar Ministru kabineta 15.07.2020. rīkojumu Nr.388 (protokola Nr. 44 37.§) “Par 1991. gada barikāžu 30 gadu atceres pasākumu plānu”.
2. Dalībnieku piedalīšanos pasākumā, t.sk. ceļa izdevumus, finansē pašvaldība, iestāde, kuru dalībnieki pārstāv, vai pats pasākuma dalībnieks.

**PROJEKTA VADĪTĀJA**

VISC Interešu izglītības un audzināšanas darba nodaļas vecākā referente Monika Daļecka, tālr.67350813; e-pasts: [monika.dalecka@visc.gov.lv](mailto:monika.dalecka@visc.gov.lv)

*Pielikums*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pedagogu pieredzes pasākumā ““Barikādēm-30”- izglītības iestāžu labā prakse 1991.gada Barikāžu notikumu izzināšanā un atceres norišu organizēšanā” un kuru tieši vai netieši var identificēt pasākumā laikā. Pilngadīga fiziska persona ir devusi piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums - Pedagogu pieredzes pasākums ““Barikādēm-30”- izglītības iestāžu labā prakse 1991.gada Barikāžu notikumu izzināšanā un atceres norišu organizēšanā”
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt pedagogu pieredzi un atspoguļot to sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv) Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.